Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Neljapäeval, 10. novembril Leedus Kaunases alanud jäähoki Balti karikaturniiri alustas Eesti koondis 2:1 võiduga Läti üle.
Robert Rooba viis Eesti koondise avakolmandikul 1:0 juhtima. Lätlased suutsid kõigest 17 sekundit enne esimese kolmandiku lõppu seisu 1:1 viigistada.

Viimase kolmandiku lõpus oli initsiatiiv selgelt Eesti koondise käes. Seitse minutit enne normaalaja lõppu sai lätlane kaheminutilise karistuse ning eestlastel oli võimalus kasutada arvuline enamus. Eestlased suutsid selle ära kasutada ning Daniil Kulintsev viis Eesti 2:1 juhtima. Väravasöödu andis Robert Rooba.

Peale juhtväravat oli lätlastel küll mõningaid väravavõimalusi, kuid kaotusseisust ei suudetud siiski välja tulla.

Eesti poolelt teenis parima mängija auhinna väravavaht Villem-Henrik Koitmaa.

Eesti koondise peatreeneri kohuseid täitev Kaupo Kaljuste ütles pärast võidumängu, et meeskonna võitlusvaim ja hing olid head. "Ei saa öelda, et keegi poleks pingutanud. Muidugi olid teatud momendid, kus ei tehtud päris neid asju, mida vaja, aga kõik võitlesid ja meeskonna hing oli hea," sõnas Kaljuste.

"Esimesed kümme minutit mängisime hästi, siis rikkusid kaks järjestikust karistust meie mängu ning vastased haarasid initsiatiivi. Teisel kolmandikul ei saanud me ülekaalust väravat, vastased haarasid taas initsiatiivi, aga Villem-Henrik Koitmaa mängis väravas väga hästi. Viimasel kolmandikul tulid paar karistust, aga pidasime vastu, lõime ülekaalust oma võimaluse ära ja võitlesime kindlalt lõpuni," lisas ta.

Reedel kohtub Eesti koondis Leeduga ja laupäeval Poolaga.
## Pealkiri:

user
Eesti meeste jäähokikoondis alustas Balti karikaturniiri võiduga Läti üle
assistant